კონ-კაენი

კონ-კაენი (ტაი. ขอนแก่น, გამოითქმის, როგორც – [kʰɔ̌(ː)n kɛ̀n]) — კონ-კაენის პროვინციის დედაქალაქი და ტაილანდის მეოთხე ყველაზე დიდი ქალაქი. ის არის ისანის ოთხიდან ერთ-ერთი ძირითადი ქალაქი, ჩრდილო-აღმოსავლეთ ტაილანდი, ასევე ცნობილი, როგორც „ისანის დიდი ოთხეული“, ხოლო დანარჩენი ქალაქებია: უდონ ტანი, ნახონ რაჩასიმა და უბონ რატჩათანი.

კონ-კაენის ქალაქის მუნიციპალიტეტის აქტები (თესაბან ნახონი), როგორც პროვინციის სამთავრობო პოზიცია, ისევე როგორც მუან ხონ ყაენის რაიონი და განფენილია 450 კილომეტრზე ბანგკოკის ჩრდილო-აღმოსავლეთით.

 გეოგრაფია და დემოგრაფია 
კონ-კაენი მდებარეობს ხორათის პლატოზე, ზღვის დონიდან 187 მეტრზე და მთავრობის თანახმად, თაილანდის შუა ჩრდილო-აღმოსავლეთ პროვინციული ჯგუფის ცენტრია. მისი კოორდინატებია 16°26′N 102°50′E. ქალაქის მუნიციპალიტეტის მოსახლეობა შეადგენს 114 459 ადამიანს, ხოლო მუან ხონ კაენის რაიონი, რომელიც ქმნიდა ქალაქის ურბანულ იერსახეს, 412 758 ადამიანით იყო დასახლებული. აქედან გამომდინარე, ხონ კაენი ითვლება მეოთხე ყველაზე დიდ ქალაქად ტაილანდში, ბანგკოკის, ჩიანგ მაისა და კორატის შემდეგ.

 ადგილმდებარეობა 
კონ-კაენი არის ტაილანდის ჩრდილო-აღმოსავლეთ რეგიონის ქალაქი. ქალაქი გაყოფილია მიტრაფაპის გზით, ასევე ცნობილი, როგორც „მეგობრობის გზატკეცილი“ ან „გზატკეცილი 2“, ანუ გზა, რომელიც ბანგკოკს აკავშირებს ტაი-ლაო მეგობრობის ხიდთან. თანამედროვე, მრავალზოლიანი „გზატკეცილი 230“ დასავლეთიდან ქალაქის ცენტრის გვერდის ავლის საშუალებასაც იძლევა და უკავშირდება აეროპორტსა და ახლადგაკეთებულ ავტობუსების მთავარ სადგურს (BKS3).

 „გონიერი ქალაქი“ 
2017 წელს კონ-კაენის პროვინციის მოსახლეობა შეადგენდა 1.8 მილიონ ადამიანს, 190 მილიარდი მშპ ბატით. მისი „გონიერი ქალაქის“ განვითარების გეგმა მიზნად ისახავს 2016 წლის საშუალოდ დაახლოებით 192 000 ბატიდან, 2029 წლისთვის მშპ ერთ სულ მოსახლეზე 394 000-493 000 ბატამდე გაორმაგებას. კონ-კაენის გეგმა ჩართულია ტაილანდის მე-12 ეროვნულ, სოციალურ და ეკონომიკურ გეგმაში (2017–2021 წწ.). გეგმა ძირითადად განხორციელდა Khon Kaen Think Tank-ის (KKTT) მიერ, რომელიც მოიცავდა მონაწილე მოქალაქეების ჯგუფს.  „გონიერი ქალაქის“ ხელმომწერი პროექტია Khon Kaen Transit System Co (KKTS), რომელიც დაარსდა 2017 წელს. 26 კილომეტრიანი მსუბუქი სარკინიგზო ქსელის პროექტი სამრანიდან თა ფრამდე, მუანგ კონ-კაენის რაიონში უკვე დასრულებულია და ელოდება ტაილანდის მინისტრთა კაბინეტის მხრიდან დამტკიცებას, სანამ პროექტზე ტენდერი გამოცხადდება. მსუბუქი სარკინიგზო სისტემა წარმოდგენილი იქნება 18-დან 21-მდე სადგურით, ხოლო დასრულებას ორი წელი დასჭირდება და 15 მილიარდი ბატი დაჯდება. სატრანსპორტო პოლიტიკის ეროვნულმა კვლევითმა ცენტრმა Land Traffic Management Commission (LTMC) უკვე მწვანე შუქი აუნთო გეგმის განხორციელებას.

 კულტურა 
კონ-კაენმა, ჩიანგ მაისა და ბანგკოკთან ერთად,ტაილანდის 2014 წლის ევროკავშირის კინოფესტივალს უმასპინძლა. ქალაქში აჩვენეს ექვსი ფილმისგან შემდგარი კოლაჟი, მათ შორის, ესპანური ფილმი Pelayos და პოლონური ფილმი Walesa, Man of Hope.

 ადმინისტრაცია 
კონ-კაენის მუნიციპალიტეტი დაარსდა 1935 წლის 20 აგვისტოს. ქალაქი მოიცავდა 4 კვ. კილომეტრს. მოგვიანებით, 1995 წლის 24 სექტემბერს ქალაქი გახდა მუნიციპალიტეტი. ქალაქის ადმინისტრაცია ამჟამად პასუხისმგებელია ტერიტორიაზე, რომელიც ფარავს დაახლოებით 46 კვ. კილომეტრს და მოიცავს 66 179 ოჯახს. ქალაქში არსებობს 95 თემი, რომელიც იყოფა 4 ზონად, რომელთაგან თითოეული 20-30 თემისგან შედგება.

 კლიმატი 
კონ-კაენის კლიმატი კლასიფიცირდება, როგორც ტროპიკული სავანა (კიოპენის კლიმატის კლასიფიკაცია), ქალაქში ზამთარი მშრალი და ძალიან თბილია. ტემპერატურა იმატებს აპრილამდე, რომელიც ძალიან ცხელ თვეა, საშუალო დღიური მაქსიმალური ტემპერატურით 36.3 °C. მუსონური სეზონი მაისიდან ოქტომბრამდე გრძელდება, ძლიერი წვიმითა და დღის განმავლობაში ოდნავ დაბალი ტემპერატურით, თუმცა ღამეები სითბოს ინარჩუნებს.

 გამორჩეული პიროვნებები 

 Thaiboy Digital - მუსიკოსი
 ტი რიტსონი - რაგბის ლიგის მოთამაშე
 ტინ სრიტრაი - რბოლის მძღოლი
 მიმი ტაო, მოდელი

 სქოლიო 

 ინტერნეტ-რესურსები 

 Tourism Thailand official website

კატეგორია:გონიერი ქალაქები
კატეგორია:ტაილანდის ქალაქები